Orc

### Ősi idők

A Szakáll Háborúját követően az Öreg Világ két nagy birodalma, az elfek és törpök meggyengülnek. Előbbit teljesen száműzik, csupán egy kis csoportot hagyva hátra, akik az elszigetelt erdei tündék lesznek, utóbbit viszont egy sor természeti katasztrófa pusztítja el. A Worlds Edge Mountains bérceit vulkanikus aktivitás rázza meg, a földrengések és forró láva rengeteg törp települést semmisít, vagy rongál meg, a törpök pedig elhagyják ezeket a területeket.

A Szakáll Háborúja során eleve sok erős és idős törp esett el, így ők nem vehették fel a harcot az újonnan megjelenő veszéllyel. A katasztrófát követően skavenek, goblinok és **orkok** hadai árasztják el a térséget, elfoglalva egy sor épségben maradt települést. A Worlds Edge alatt húzódó kiterjedt földalatti úthálózat is megsérül, vagy éji goblinok, skavenek és egyéb gonosz lények lakják be.

A tündék és törpök bukásával új fajok kezdenek erő és létszám tekintetében megnőni. Orkok és goblinok rajzanak ki a Worlds Edge Mountains felől olyan átjárókon, amit egykor a törpök őriztek. Ezzel egy időben az északi erdőségekből az emberi törzsek megkezdik vonulásukat nyugatra. A törp feljegyzések már ekkor elismerően nyilatkoznak a primitív emberekről, akik az üres földek birtoklásáért képesek megküzdeni a gyilkos orkokkal.

Valahol és valahogy az emberek és törpök kapcsolatba lépnek és megkezdik a mindkét félre előnyös kapcsolatok kiépítését. Rengeteg törp nyugatra menekült, néhányan pedig a déli Grey Mountains térségében alapítanak településeket. Talán a törp kereskedők alakították ki a kapcsolatot, akik szőrmét, faszént és érceket vásároltak fel, így gyakran kellett az emberekkel érintkezniük. Akárhogy is, a törpök meglátták a lehetséges szövetségest a vad emberi törzsekben, akik segíthetnének harcolni az orkokkal és végül visszahódítani az elveszett törp erődöket.

Az emberek lelkesen sajátítják el a törpök tanításait, főleg a fémmegmunkálás és kardkovácsolás titkos művészetét. A törzsek ugyan megosztottak, de a törpök képesek szövetségeket kötni, így több ezer jól felszerelt, bátor harcost tudnak harcba küldeni kelet felé. A leghatalmasabb emberi harcos maga Sigmar, az Unberogen törzsfőnök elsőszülött fia, aki -30 I.C.-ben születik. Korának legnagyobb harcosa, aki félelmetes Unberogen törzsével számtalanszor megütközik az orkokkal.

Egy híres esetben Sigmar -15 I.C.-ben több törpöt is kiszabadít a fogságból, akik között ott van Kurgan Ironbeard főkirály. A vén uralkodó megjutalmazza Sigmart, neki adva Ghal Marazt, avagy Skull Splittert, a Kurgan ház ősi, mágikus ereklyéjét. A nagy erejű ajándék örömmel lesz elfogadva és később használva számtalan csatában, egyben megadva Sigmar becenevét, a Heldenhammert. Atyja halála után (-8 I.C.) Sigmar lesz a törzsfőnök és azonnal megkezdi az emberi törzsek egyesítését a vezetése alatt. Azon kevés törzset, amik eleve az Unberogen ellenségei voltak, csatákban verik meg, vagy száműzik a Grey Mountainstól délre és északra, néhányan a Middle Mountains erdőségeinél telepszenek csak meg.

Mikor a törpök egy újabb masszív ork és goblin invázió által lesznek fenyegetve, Kurgan király a rúnakovács Őrült Alaricot küldi Sigmar elé, hogy segítsen. A szövetség megköttetik, Sigmar serege pedig megindul kelet felé, Zhufbar ostromlott erődjéhez. A települést sikerül felmenteni, Alaric pedig felgerjeszti az ősi kohókat és feltölti a Black Watert, a hatalmas tavat, aminek vize erővel látja el rúnakovácsok műhelyeit.

Azon év (-1 I.C.) későbbi részében Sigmar és Kurgan kombinált serege találkozik és legyőz egy hatalmas ork és goblin sereget. A zöldbőrűek a Worlds Edge Mountains felől próbáltak átkelni a Black Fire Passnál. Az idők során több csata is dúl a stratégiai fontosságú hágónál, de ez az első, a legnagyobb és a legnehezebben kivívott mind közül. Több órányi harc után Sigmar Heldenhammer megfutamítja a zöldbőrűeket, ezzel évekre biztonságba helyezve a törp birodalmat.

## A Birodalom

A Black Fire Pass hágó megmarad a legfontosabb átkelőnek. A goblin és ork hadak nem egyszer jutnak ezen át és intéznek támadást a megalapult Birodalom ellen.

## Régi lore

   Az orkok a goblinokhoz hasonló lények, de jóval keményebbek és könyörtelenebbek a legnagyobb goblinnál is. Elég közel áll a két faj egymáshoz, a nyelvük is hasonló, igazából ugyan azt beszélik. Továbbá a két faj képes szaporodni, ekkor fél orkok/goblinok jönnek létre. Ez a féle szaporodás lealacsonyítja az orkokat, a szüntelen harcok, törzsi bigottságok és szakadások pedig elérik, hogy több, jól megkülönböztető ork faj jöjjön létre, mint a disznóarcú orkok. Bár a goblinok és orkok közeli fajtársak, mégis elég gyakran törnek ki köztük harcok, amiket többnyire a nagyobb orkok nyernek meg.

Az orkokat továbbá kevésbé bántja a fény, mint a goblinokat. Ezek a lények szintén ott tanyáznak, ahol a goblinok, akiket általában csak szórakozásból terrorizálnak. Mély, sötét barlangjaikat néha akár egy-egy minotaurusszal osztják meg, eme lénytől minden ork fél, de ugyanakkor tiszteli is. A mélység rejthet akár lizardmen harcosokat is, akik a mélyebb szintekről merészkednek fel, hogy foglyokat ejtsenek élelmiszer céljából.

Az orkok képesek wyverneket megülni, mikor azok még fiatalok és betörhetők/taníthatók, eme lényeket általában a sámán használja. A bestia egyben a törzsön belüli fontos státuszt is mutatja, hiszen a wyvernt minden ork tiszteli annak harciassága miatt.Harcban primitív felszereléssel küzdenek, ugyanakkor ismerik a harci szekereket (farkas húzta), lovasság gyanánt pedig óriás farkasokat használnak. Ezeket vagy megülik, 1-1 ork felügyelete 5-5 fős csoportokban engedik el őket. Ismerik és használják a íjakat, számszeríjakat, kardokat, parittyát és a dobólándzsát.

## Történelem

A goblinok, orkok és törpök faja nagyon rég több háborút vívott egymás ellen, ami mai napig tartó kölcsönös utálatot eredményezett.

## Forrás

1. ↑ The Empire (4th Edition) - 12. oldal
2. ↑ The Empire (4th Edition) - 4-5. oldal
3. ↑ Forces of Fantasy - 34. oldal
4. ↑ Warhammer Fantasy Battles (1st Edition) - 37. oldal
5. ↑ Warhammer Fantasy Battles (1st Edition) - 36. oldal